
CONVENI DE COL·LABORACIÓ ENTRE L'AJUNTAMENT DEL BRUC I EL COMITÈ COMARCAL DE LA CREU ROJA ESPANYOLA A LA MUNTANYA DE MONTSERRAT, PER AL DESENVOLUPAMENT D’ACTIVITATS D’INCLUSIÓ SOCIAL DURANT L'ANY 2026

El Bruc, a la data de la signatura digital
REUNITS
D'una part el SR. Rafel Galván Rodríguez, amb NIF XXXXXX, en la seva qualitat d'Alcalde de l'Ajuntament  del Bruc, amb NIF P0802500I,

I, d'altra banda, el senyor Antoni Puigbò Gelada, NIF XXXXXX, President del Comitè Comarcal de Creu Roja Espanyola a la Muntanya de Montserrat, en nom i representació d'aquesta entitat (d'ara endavant Creu Roja), CIF Q-2866001-G, en l'exercici de les seves facultats derivades del nomenament al càrrec; i amb domicili a aquest efecte al carrer Balmes, 19 de Monistrol de Montserrat.

Totes dues parts es reconeixen la capacitat legal necessària per a convenir i obligar-se, i de mutu acord

EXPOSEN
[bookmark: _Hlk160088245]Primer: En tant que la Llei 7/85 Reguladora de les Bases de Règim Local, i el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya regulen, entre les tècniques de participació ciutadana, que el deure de les Corporacions Locals és afavorir el desenvolupament de les Associacions per a la defensa dels interessos generals o sectorials dels veïns.
Segon: Que la normativa esmentada assenyala que les Corporacions Locals hauran de facilitar la utilització de mitjans públics i l'accés a ajudes econòmiques per a la realització de les activitats d'aquestes entitats, en concepte de subvenció.
[bookmark: _Hlk160088164]Tercer: Que entre les finalitats estatuàries de la Creu Roja figura la promoció i la col·laboració d'accions de benestar social i de serveis assistencials i socials, amb especial atenció a col·lectius o a persones amb dificultat per a la seva integració social, la prevenció i reparació de danys originats per sinistres i, en general, l'exercici de tota funció social i humanitària, compatible amb l'esperit de la Institució. Tot això sota els principis d'Humanitat, Imparcialitat, Neutralitat, Independència, Voluntariat, Unitat i Universalitat.
[bookmark: _Hlk160088223]Quart: Que a l'empara del Reial decret 415/1996 d'1 de març pel qual s'estableixen les normes d'ordenació de la Creu Roja i l'Ordre SCB/801/2019, d'11 de juliol, per la qual es publica el text refós dels Estatuts de Creu Roja Espanyola, la Creu Roja és una entitat idònia per a contribuir al desenvolupament de la política social de les Corporacions Locals
Cinquè: Que entre l'Ajuntament del Bruc i la Creu Roja existeix l'interès mutu de coordinar-se per a dur a terme activitats de caràcter social, medi ambientals, preventives i de seguretat ciutadana en els seus respectius camps d'actuació per a fer més eficaç l'atenció a diferents sectors de la població.
Sisè: Que l’entitat prioritzarà les seves actuacions d’acord  als eixos estratègics establerts en la  X Assemblea General de la Creu Roja Espanyola pel període 2023-2026. 
Havent-hi, doncs, arribat de mutu acord a establir les condicions que hauran de regir el conveni entre les dues parts, subscriuen el present conveni de col·laboració a tenor dels següents.
PACTES
Primer: És objecte del present conveni el foment i la promoció d'activitats a realitzar per la Creu Roja com a complementàries de les competències pròpies locals.
Segon: L'Ajuntament del Bruc es compromet a:
[bookmark: _Hlk160088414]1.- Cedir un espai ubicat a Sala Montserrat Font de l'Ajuntament al Carrer Bruc del Mig, 55, del municipi de El Bruc, per al desenvolupament dels projectes socials on el personal tècnic de la Creu Roja pugui fer la seva tasca. L'Ajuntament assumirà les despeses de llum, aigua, neteja i manteniment d'aquest espai.
2.- Aportar a Creu Roja la quantitat de 1.000€ per la vigència del conveni, mitjançant partida pressupostària 231.48092 del pressupost vigent de l’any 2026. 
3.- Realitzar el pagament del 75% de l’import aprovat, essent 750€, al moment de la signatura d’aquest conveni, i posteriorment el 25%, essent 250€ 
Tercer: La Creu Roja es compromet a:
[bookmark: _Hlk160088673]1.- Realitzar una campanya per a la captació de voluntaris i realitzar el seu enquadrament com a voluntaris de Creu Roja.
2.- Capacitar el voluntariat en els diferents àmbits perquè puguin desenvolupar correctament les tasques i projectes acordats.
3.- Organitzar, realitzar i coordinar els següents projectes i activitats:
A. Atenció a les demandes puntuals d'emergència social amb els recursos humans i materials dels quals disposa l'entitat.
B. Coordinar els projectes d'intervenció social dirigits a col·lectius vulnerables, amb especial atenció en la infància i la gent gran, amb la participació de persones voluntàries de la institució.
C. Atenció a les demandes socials que conjuntament s'acordin amb el Departament de Serveis Socials, prèvia sol·licitud presentada per l'Ajuntament i acordant, de mutu acord, la corresponent dotació econòmica.
D. Participar en actuacions de caràcter medi ambientals que s'acordin conjuntament.
E. Participar en les campanyes, iniciatives solidàries i projectes de cooperació per al desenvolupament que s'acordin.
F. Qualsevol altra activitat, programa o servei que es pugui desenvolupar de mutu acord amb l'Ajuntament.
Quart: A partir de la signatura d'aquest acord l'Ajuntament del Bruc i la Creu Roja realitzaran un programa de treball que desenvolupi els aspectes generals dels projectes a dur a terme.
Cinquè: l'Ajuntament del Bruc i la Creu Roja vetllaran pel bon funcionament dels projectes i el seguiment d'aquest conveni. Per a tal fi constituiran una comissió de seguiment integrada:
- Per part de l'Ajuntament: L'alcalde o persona en qui delegui
- Per part de la Creu Roja: President Comarcal o persona en qui delegui.

[bookmark: _Hlk160088845]Sisè: La vigència del present conveni serà des de l'1 de gener fins al 31 de desembre del 2026 i prorrogable anualment per acord exprés de totes dues parts, tret que sigui denunciat per qualsevol de les parts amb un preavís de 2 mesos.
En el cas que una de les parts no vulgui donar continuïtat a aquesta col·laboració ho haurà de fer constar per escrit a l'altra part abans de la finalització del conveni vigent.
Setè: En compliment de la normativa de prevenció de riscos laborals en general i del Reial decret 171/2004 en particular i pel que fa a les activitats a desenvolupar les parts es comprometen a informar-se mútuament de:    
 
• Els riscos propis dels Centres de Treball on es realitzaran les activitats.    
 
• Totes les qüestions necessàries perquè les parts puguin fer la coordinació d'activitats preventives.   
 
• Les mesures de prevenció i d'emergència d'aplicació.    
 
• Qualsevol modificació o incidència que pugui tindre impacte en matèria de prevenció de riscos laborals.   
 
D'acord amb el que estableixen els articles 18, 19, 24 i 25 de la Llei 31/1995, de 8 de novembre de Prevenció de Riscos Laborals, ambdues parts adoptaran totes les mesures necessàries amb vista a la prevenció de riscos laborals inherents a la activitat a realitzar, així com les mesures de protecció, prevenció i emergència que cal aplicar.  

Cadascuna de les parts disposa d'una assegurança de Responsabilitat Civil
Vuitè.- Creu Roja reconeix que el present conveni no estableix cap mena de relació de servei amb l’Ajuntament del Bruc, de forma que la responsabilitat subsidiària prevista a l’article 121 del Codi Penal correspondrà, en tot cas, a l’esmentada entitat pel que fa al personal al seu servei i que desenvolupi funcions relacionades amb les activitats previstes en aquest conveni. 

Novè: Seran causes d'extinció del present conveni: 
· El transcurs del termini previst en la clàusula anterior. 
· L'incompliment de les obligacions que per a cada part es demanen en aquest conveni, sense perjudici de les responsabilitats en què aquests puguin incórrer. 
· Les causes generals contemplades en la legislació vigent. 

Desè.- Amb la signatura d'aquest acord de col·laboració les parts poden utilitzar la denominació, la marca, el logo, l'emblema i els distintius de l'altra part amb la finalitat convinguda entre les parts en aquest conveni.  

A tots els efectes, les parts es comprometen que el contingut, les característiques i l'abast de les possibles accions de difusió, siguin sempre determinats i aprovats de comú acord. Respectant-se sempre la imatge institucional de la Creu Roja.  

La visibilitat del logotip/emblema de les parts es farà d'acord amb el Manual d'Identitat de cadascuna d'elles, i en qualsevol que fossin els suports que habitualment s'utilitzin per a la difusió, i sempre en relació amb l'objecte del present conveni i per un període de temps igual a la durada de la mateixa.  

L'ús i la inserció de la denominació i l'emblema de la Institució, en els continguts i els productes que conformen l'encàrrec (o en els seus elements, mitjans i suports), haurà de comptar sempre amb la preceptiva autorització de la Institució i s'hauran d'ajustar a allò previst pel Reglament sobre l'Ús de l'emblema de la Creu Roja o de la Mitja Lluna Roja per les Societats Nacionals –aprovat per la Vintena Conferència Internacional (Viena, 1965) i revisat pel Consell de Delegats (Budapest, 1991).  

Onzè.- Les parts es compromet a respectar en tot moment la legislació, normatives i provisions nacionals, internacionals i locals vigents a Espanya, i especialment a l'àrea dels drets humans, drets de les persones treballadores, medi ambient, corrupció i protecció de menors. 
Les parts es comprometen en tot cas al compliment dels estàndards internacionals en matèria de drets humans. 
Les parts es comprometen a informar immediatament l'altra part de qualsevol manca de conformitat en relació amb aquesta normativa de què en tingui coneixement. 
Les parts es comprometen a garantir i es comprometen que tant ella com els seus representants, càrrecs directius, persones treballadores i qualsevol altre col·laborador que actuï en nom seu i durant la vigència del present conveni, al compliment de la normativa anticorrupció aplicable, entenent per tals , totes les normes que siguin aplicables a les parts en què es reguli el suborn, tràfic d'influències, corrupció en els negocis, blanqueig de capitals, finançament del terrorisme o activitats similars, incloses: les del país del domicili de les parts; les de qualsevol país on s'executarà el conveni; les d'Espanya, inclòs el Codi Penal (Llei Orgànica 10/1995 de 23 de novembre). 
Les parts es comprometen a informar immediatament l'altra part, quan tingui coneixement de qualsevol incompliment de la normativa anticorrupció aplicable en relació amb aquest conveni o quan tingui coneixement o sospita que les garanties o els compromisos recollits en aquesta Clàusula han deixat de ser vàlids i /o precisos i/o qualsevol incompliment d'aquesta Clàusula

[bookmark: _Hlk160088736]Dotzè: Les parts es comprometen a complir adequadament i en tot moment les disposicions contingudes en el Reglament General de Protecció de Dades (Reglament UE 2016/679), d'ara endavant RGPD i en la Llei orgànica 3/2018 de Protecció de Dades personals i Garantia dels Drets Digitals, així com en altres normes vigents o que en el futur puguin promulgar sobre aquesta matèria, i es compromet a deixar indemne a l'altra part de qualsevol responsabilitat que es pogués declarar a conseqüència de l'incompliment de les obligacions que, en matèria de protecció de dades de caràcter personal, els afecten a cadascuna de les parts.
Si per a l'execució del que es preveu en Conveni, les parts han d'accedir o tenir accés a les dades personals del qual és responsable l'altra part es comprometen a tractar les dades personals referides amb estricte compliment del deure de confidencialitat i a utilitzar-los exclusivament en els termes i amb la finalitat de donar compliment al que es preveu en el present Conveni. Les parts no utilitzaran aquestes dades per a fins diferents als previstos en aquest Conveni, ni en els seus annexos, ni els comunicarà a terceres persones, ni tan sols per a la seva conservació.
De produir-se el referit accés, les parts es comprometen a signar un annex (Annex I) per al Tractament que formarà part integrant del present conveni, i adoptar les mesures de seguretat establertes en l'article 32 del RGPD, així com observar i adoptar les mesures tècniques i organitzatives de seguretat necessàries o convenients per a assegurar la confidencialitat, secret i integritat de les dades personals als quals tinguin accés, així com evitar la seva alteració, pèrdua, tractament o accés no autoritzat, tenint en compte de l'estat de la tecnologia, la naturalesa de les dades emmagatzemades i els riscos al fet que estiguin exposats, ja provinguin de l'acció humana o del medi físic o natural.
Una vegada finalitzat el present Conveni, les dades seran destruïdes íntegrament o retornades a la part que sigui responsable d'aquestes, o al fitxer o fitxers que s'hagués accedit, així com els diferents suports o documents en que aquestes dades puguin constar.
Tretzè: Les qüestions litigioses que puguin sorgir en la interpretació o incompliment de les obligacions que es derivin del present Conveni de col·laboració, i que no hagin pogut ser dirimides per mutu acord entre les parts, es resoldran mitjançant la jurisdicció contenciosa administrativa d'acord amb la Llei 29/1998, de 13 de juliol, reguladora de la Jurisdicció contenciosa administrativa.
Així ho pacten totes dues parts, que es comprometen a complir les seves mútues obligacions bé i fidelment, signant aquest document, en prova de conformitat, per duplicat, a la ciutat i al dia indicats a l'encapçalament.

L’Alcalde                                                               	El President del Comitè Comarcal de la Creu Roja

C/ Bruc del Mig, 55   08294   El Bruc   Tel. 93 771 00 06   www.bruc.cat   CIF P0802500I  	Pàg. 1 de 1

image1.jpg




